Ким эрэ хантан эрэ кэлэн бу айыы, куһаҕан, маны оҥорума диэн этэрин кулҕаахпыт таһынан истэбит, эгэ толоруохпут дуо, суох буоллаҕа дии. Ол иһин ким эрэ ыйан, көрдөрөн биэрэрэ биһиэхэ соччо наадата суох. Бэйэбит билэрбитинэн сылдьыахпыт. Ол аата бэйэбит билэн-көрөн туох үчүгэйин уонна туох куһаҕанын арааран билэн олохпутугар туһанарбыт ордук туһалаах. Тоҕо диэтэххэ кыра эрдэхтэриттэн үөрэҕи, билиини ылынан киһи буолууну баһылаабыт дьоҥҥо ким эрэ ону-маны этэн биэрэрэ, ыйара отой наадата суох.